Κεφ. 1.6 / Ερωτήσεις Σωστού-Λάθους
Παύλος Παρασκευαϊδης ΠΕ80

Ερωτήσεις Σ – Λ
1. Το νοικοκυριό δεν ταυτίζεται με την οικογένεια. 
2. Το νοικοκυριό έχει ένα συνολικό εισόδημα που μεταβάλλεται βραχυπρόθεσμα και μπορεί να θεωρηθεί σταθερό. 
3. Οι αποφάσεις του νοικοκυριού επηρεάζονται και από το μέγεθος του εισοδήματος που θα καταναλώσει και το ποσό που θα αποταμιεύσει. 
4. Βασική επιδίωξη του νοικοκυριού είναι η όσο το δυνατόν πληρέστερη ικανοποίηση των αναγκών του με βάση το δεδομένο εισόδημα που έχει στη διάθεσή του. 
5. Η απόφαση σε ποιο μέρος θα εγκατασταθεί η επιχείρηση λαμβάνεται από το κράτος αφού αυτό εκδίδει την άδεια λειτουργίας της επιχείρησης. 
6. Όσο μεγαλύτερο είναι το μέγεθος μιας επιχείρησης, τόσο πιο βέβαιη θα είναι η επιβίωσή της και η ανάπτυξή της μακροχρόνια. 
7. Στις μικρές επιχειρήσεις η προσπάθεια για μέγιστο κέρδος μπορεί να μην είναι συνειδητή ή φανερή. 
8. Η δημιουργία και η ανάπτυξη των εργατικών σωματείων συμπίπτει χρονικά με την εξάπλωση της Γαλλικής Επανάστασης. 
9. Η ανασφάλεια, λόγω έλλειψης άλλων μέσων συντήρησης, και το ενδεχόμενο της ανεργίας είναι οι κύριοι παράγοντες που οδήγησαν τους εργάτες στη δημιουργία επαγγελματικών ενώσεων, με σκοπό τη βελτίωση της θέσης τους. 
10. Κάθε εργάτης ξεχωριστά δεν έχει καμία δύναμη απέναντι στον εργοδότη. 
11. Η δημιουργία των εργατικών σωματείων είναι αποτέλεσμα της δύναμης την οποία έχουν οι εργάτες όταν είναι ενωμένοι. 
12. Το κράτος παρεμβαίνει στην οικονομική ζωή τόσο των επιχειρήσεων με τη φορολογία όσο και των νοικοκυριών με την επιβολή φόρων και παροχή διαφόρων επιδομάτων. 
13. Παράλληλα το κράτος ασκεί διάφορες παραγωγικές λειτουργίες για «δωρεάν» παροχή αγαθών όπως προστασία, παιδεία, περίθαλψη κτλ. 
